సినిమా థియేటర్లలో జాతీయ గీతం ప్రదర్శించడం అనే అంశంపై నిరసన పెరుగుతోంది. తాజాగా సుప్రీంకోర్టు కూడా సినిమాకి ముందు జాతీయగీతం ప్రదర్శించడానికి సంబంధించిన నిబంధనలను సవరించాలని కేంద్రానికి సూచించింది. జాతీయగీతం రాగానే లేచి నిలబడనక్కర్లేదని తెలిపింది. థియేటర్లలో జాతీయగీతం ప్రదర్శించడంపై కమల్ హాసన్ స్పందించారు. ఎక్కడ పడితే అక్కడ మన దేశభక్తిని ప్రదర్శించాల్సిన అవసరం లేదని ఆయన పేర్కొన్నారు. "ప్రతిరోజూ అర్ధరాత్రి సింగపూర్ తమ జాతీయగీతాన్ని ప్రదర్శిస్తుంది. అలాగే దూరదర్శన్లో మీరూ చెయ్యండి. అంతేకానీ ఎక్కడపడితే అక్కడ మా దేశభక్తిని నిరూపించుకోమని ఫోర్స్ చేయకండి. సింగపూర్ నియంతృత్వ దేశం కాబట్టి ఇలాంటి వివాదాస్పద విషయాల్లో ఆ దేశ ప్రస్తావన వస్తోంది. అది మనకు కావాలా?" నో ప్లీజ్ అంటూ కమల్ ట్వీట్ చేశారు. ఇదే అంశంపై ఇటీవల అరవింద్ స్వామి కూడా స్పందించిన విషయం విదితమే.
sinima theaterlalo jaateeya geetam pradarsinchadam ane amsampai nirasana perugutondi. taajaagaa supreenkortu kuudaa sinimaki mundu jaateeyageetam pradarsinchadaaniki sambandhinchina nibandhanalanu savarinchaalani kendraaniki suuchimchimdi. jaateeyageetam ragane lechi nilabadanakkarledani telipindi. theaterlalo jaateeyageetam pradarsinchadampai kamal hasan spandinchaaru. ekkada padithe akkada mana deshabhaktini pradarsinchaalsina avasaram ledani aayana perkonnaru. "pratiroju ardharaatri singapur tama jaatiiyageetaanni pradarsistundi. alaage dooradarsanlo meeroo cheyyandi. antekani ekkadapadithe akkada maa deshabhaktini niroopinchukomani fores cheyakandi. singapur niyantrutva desham kabatti ilanti vivaadaaspada vishayaallo aa desha prastaavana vastondi. adhi manaku kavala?" noo please antuu kamal tweet chesaru. ide amsampai iteevala aravind swami kuudaa spandinchina vishayam viditame.